hotchpotch/miracl-hf-unified huggingface dataset:
สถาบันเพื่อการยุติธรรมแห่งประเทศไทย (องค์การมหาชน)
สถาบันเพื่อการยุติธรรมแห่งประเทศไทย (องค์การมหาชน) หรือ “สธท.” () เป็นสถาบันเพื่อการยุติธรรมแห่งประเทศไทยได้จัดตั้งตาม พระราชกฤษฎีกาจัดตั้งสถาบันเพื่อการยุติธรรมแห่งประเทศไทย (องค์การมหาชน) พ.ศ. 2554 เมื่อวันที่ 13 มิถุนายน พ.ศ. 2554 เพื่อพัฒนาระบบกฎหมายและปฏิรูปกระบวนการยุติธรรมในมิติต่างๆ และดำเนินการเกี่ยวกับการอนุวัติข้อกำหนดสหประชาชาติว่าด้วยการปฏิบัติต่อผู้ต้องขังหญิง และมาตรการที่มิใช่การคุมขัง
สถาบันเพื่อการยุติธรรมแห่งประเทศไทย มีวิวัฒนาการมาจากโครงการ ELFI (enhancing lives of female inmates project) ในสังกัดสำนักงานกิจการยุติธรรม กระทรวงยุติธรรม ซึ่งเป็นโครงการในพระราชดำริของพระเจ้าหลานเธอ พระองค์เจ้าพัชรกิติยาภา ทรงเล็งเห็นถึงความสำคัญเกี่ยวกับความอ่อนไหวทางเพศชาย–หญิงของผู้ถูกคุมขังในเรือนจำ พระองค์จึงได้ริเริ่มโครงการดังกล่าวขึ้นมาเพื่อยกระดับคุณภาพชีวิตของผู้ต้องขังหญิงในเรือนจำซึ่งกลุ่มผู้ต้องขังหญิงเปรียบเสมือนกลุ่มบุคคลที่ถูกลืมจากสังคมเนื่องจากมีจำนวนที่น้อย โดยพระองค์ภาได้ร่วมกับคณะผู้เชี่ยวชาญทางกฎหมาย และกลุ่มสิทธิมนุษยชนในการร่างกฎการปฏิบัติต่อผู้ต้องขังหญิง และมาตรการที่มิใช่การคุมขังสำหรับผู้กระทำผิดหญิงขึ้น และในท้ายที่สุดพระองค์ได้ทรงผลักดันกฎการปฏิบัติกล่าวนี้จนประสบความสำเร็จ ก้าวขึ้นไปสู่เวทีระดับโลกและได้รับความยอมรับจากสหประชาติในชื่อที่เรียกว่า ข้อกำหนดกรุงเทพฯ (Bangkok Rules)
จากการประเมินองค์การมหาชนของสำนักงาน ก.พ.ร. เมื่อปี พ.ศ. 2558 พบว่าสถาบันเพื่อการยุติธรรมแห่งประเทศไทย (องค์การมหาชน) เป็น 1 ใน 3 องค์การมหาชนที่ได้รับการประเมินในระดับควรพัฒนา
คองกา
คองกา () หรือ ทุมบาโดรา () เป็นเครื่องดนตรีประเภทกลองจากคิวบา มีพื้นฐานมาจากกลองมาคูทาที่พัฒนามาจากแอฟริกา เป็นกลองทรงสูง ขึงหนังหน้าเดียว ใช้ตีด้วยนิ้วสี่นิ้ว และด้วยฝ่ามือ ที่กลางผืนหนัง และที่ขอบ ปัจจุบันกลองคองกาเป็นเครื่องดนตรีมาตรฐานสำหรับดนตรีละติน ซึ่งรวมไปถึงซัลซา รุมบา เมอแรงเก และเร็กเก้ (หลายครั้งที่กลองชนิดนี้ถูกใช้เคาะผสมกับดนตรีแนวดิสโก้ ฟังก์ ป็อบ นูแจ๊ส สกา ฯลฯ) วงดนตรีในประเทศไทยที่นำคองกาไปเล่น เช่น เครสเชนโด้ คาราบาว เป็นต้น
กลองคองกาในอดีต ทำจากท่อนไม้ขุด ปัจจุบันทำด้วยไม้อัดแผ่นดัดโค้ง หรือไฟเบอร์กลาส ปรับความตึงของหนังกลองด้วยการขันสกรู ในการเล่นจะใช้กลองตั้งแต่สอง ถึง สี่ ตัว
กลองคองกา มีหลายขนาด มีชื่อเรียกต่างกัน ดังนี้
บองโก
บองโก () เป็นเครื่องดนตรีประเภทกลองจากคิวบา เป็นกลองขนาดเล็ก ขึงหนังกลองหน้าเดียว ประกอบด้วยกลองสองตัวยึดตึดกัน กลองลูกใหญ่มีชื่อในภาษาสเปนว่า "เฮมบรา" (hembra, ตัวเมีย) ลูกเล็กมีชื่อว่า "มาโช" (macho, ตัวผู้) ใช้เคาะด้วยนิ้ว หรือไม้กลอง (ผู้เล่นส่วนใหญ่จะนิยมเคาะด้วยมือ) มักถูกใช้เคาะผสมกับกลองคองกา เพื่อแต่งเติมสีสันให้กับเสียงเพลง เครื่องเคาะรูปแบบนี้ มักถูกพบเห็นได้ในคอนเสิร์ตเพลงแนว ละติน รวมไปถึง คอนเสิร์ตเพลงแนว ดิสโก้ , โซล , ฟังค์ , แจ๊ส , ป็อบร็อค , เร้กเก้ , สกา ในบางครั้ง สำหรับในประเทศไทย บองโก ยังถูกนำไปเคาะผสมกับเพลงเพื่อชีวิต และเพลงลูกทุ่ง อีกด้วย
การค้ำประกัน
การค้ำประกัน หมายถึงการประกันการชำระหนี้ด้วยบุคคลอันเป็นสัญญาประเภทหนึ่ง ซึ่งบุคคลอื่นนอกเหนือจากเจ้าหนี้และลูกหนี้ยอมตกลงกับเจ้าหนี้ว่าหากลูกหนี้ ไม่ชำระหนี้ ตนจะยอมชำระหนี้ให้เจ้าหนี้ เป็นการเอาความน่าเชื่อถือหรือความมีฐานะทางการเงินของตนเองเข้าประกันจะชำระหนี้ให้ บุคคลนี้เรียกว่า “ผู้ค้ำประกัน”
ทูลลามอร์
ทูลลามอร์ (; ไอริช:Tulach Mhór) เป็นเมืองในประเทศไอร์แลนด์ อยู่ในมณฑลออฟฟาลี ทางตอนกลางของประเทศ มีประชากรประมาณ 10900 คน
สภาผู้แทนราษฎรไทย ชุดที่ 21
สมาชิกสภาผู้แทนราษฎรไทย ชุดที่ 21 (6 มกราคม พ.ศ. 2544 - 5 มกราคม พ.ศ. 2548) เป็นสมาชิกสภาผู้แทนราษฎรที่มาจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 มีสมาชิกจำนวน 500 คน แบ่งเป็นแบบเขตเลือกตั้ง 400 คน แบบบัญชีรายชื่อ 100 คน
มีรายนามดังนี้
ปี พ.ศ. 2545 พรรคความหวังใหม่ ยุบรวมกับพรรคไทยรักไทย แต่ยังคงมีสมาชิกพรรคบางส่วนไม่เห็นด้วย จึงยังคงรักษาพรรคไว้ โดยสมาชิกสภาผู้แทนราษฎรแบบบัญชีรายชื่อ ย้ายไปสังกัดพรรคต่างๆ ดังนี้
ปี พ.ศ. 2547 พรรคชาติพัฒนา ยุบรวมกับพรรคไทยรักไทย
แยกตามรายภาคตามการแบ่งของราชบัณฑิตยสถาน มีรายนามดังนี้
พิทักษ์ จารุสมบัติ
พลตำรวจโท พิทักษ์ จารุสมบัติ สมาชิกสภาผู้แทนราษฎรจังหวัดฉะเชิงเทรา สังกัดพรรคประชาธิปัตย์
พล.ต.ท.พิทักษ์ เกิดเมื่อวันที่ 22 พฤษภาคม พ.ศ. 2493 ที่อำเภอบ้านโพธิ์ จังหวัดฉะเชิงเทรา เป็นพี่ชายแท้ๆ ของนายพินิจ จารุสมบัติ นักการเมืองที่มีชื่อเสียงและอดีตรัฐมนตรีหลายกระทรวง
จบการศึกษาจากโรงเรียนเซนต์หลุยส์ ฉะเชิงเทรา ปริญญาตรี คณะสังคมศาสตร์ มหาวิทยาลัยเชียงใหม่ (รัฐศาสตรบัณฑิต-ร่วมรุ่นเดียวกับ นายสุเทพ เทือกสุบรรณ) และปริญญาโท มหาวิทยาลัยศรีนครินทรวิโรฒ
รับราชการเป็นตำรวจ โดยมีตำแหน่งสำคัญ ๆ ได้แก่ ผู้บัญชาการตำรวจภูธรภาค 8 ดูแลพื้นที่ภาคใต้ทั้งหมด, รองผู้บัญชาการตำรวจภูธรภาค 2 ดูแลพื้นที่ภาคตะวันออก, รองผู้บัญชาการตำรวจสันติบาล และรองผู้บัญชาการสำนักงานตำรวจแห่งชาติ
ในการเลือกตั้งเมื่อวันที่ 3 กรกฎาคม พ.ศ. 2554 พล.ต.ท.พิทักษ์ ได้ลงรับสมัครเลือกตั้งสังกัดพรรคประชาธิปัตย์ ในพื้นที่เขต 4 จังหวัดฉะเชิงเทรา ซึ่งประกอบไปด้วย อำเภอบ้านโพธิ์, อำเภอบางปะกง และอำเภอแปลงยาว โดยต้องแข่งขันกับนายวุฒิพงศ์ ฉายแสง จากพรรคเพื่อไทย และเป็นฝ่ายได้รับเลือกตั้งไป โดย พล.ต.ท.พิทักษ์ได้คะแนนไปทั้งสิ้น 59,036 คะแนน ขณะที่นายวุฒิพงศ์ได้ไป 36,723 คะแนน
โบว์ลิ่ง
กีฬาโบว์ลิ่ง เป็นกีฬาที่ชาวโลกได้เล่นกันมาประมาณ 5,000 ปีก่อนคริสต์ศักราช กล่าวกันว่าในยุคนั้นชาวอียิปต์ได้มีการเล่นกีฬาชนิดหนึ่ง โดยใช้ไม้เป็นแกนและใช้ลูกหินกลม ๆ กลิ้งไปทอยแก่นให้ล้ม และต้นสมัยคริสต์ศักราชในประเทศเยอรมัน ก็มีการเล่นกีฬาชนิดหนึ่งที่เรียกว่า เคเกล ซึ่งหมายถึง นักโบว์ลิ่ง โดยธรรมดานักบวชในเยอรมันถือว่า กีฬาเคเกลนี้เป็นส่วนหนึ่งของพิธีกรรมในศาสนา
ต่อมาในสมัยคริสต์ศักราชที่ 15 Martin Luther ผู้ตั้งนิกายโปรแตสแตนด์เป็นนักเล่นเคเกลคนสำคัญคนหนึ่งได้ว่างกฎเกณฑ์การเล่นเคเกล โดยมีกำหนดให้มี 1 พิน ทำให้เคเกลได้แพร่หลายไปยังประเทศต่าง ๆ ในยุโรปและชาวอังกฤษได้นำไปดัดแปลงเล่นบทสนามหญิงเรียกว่าโบว์ลิ่งสนามและเมื่อชาวดัตช์อพยพไปอยู่ในอเมริกาก็ได้นำเอากีฬาเคเกลนี้เข้าไปเล่นด้วย
ในปี พ.ศ. 2166 ได้มีการสร้างสถานโบว์ลิ่งขึ้นเป็นครั้งแรกนับว่าเป็นการเปลี่ยนแปลงจากกีฬากลางแจ้งมาเป็นกีฬาในร่ม และเพิ่มพินขึ้นอีกรวมเป็น 10 พิน เรียกว่า โบว์ลิ่ง
สูง 15 นิ้ว เส้นผ่าศูนย์กลางที่ฐานกว้าง 2¼ นิ้ว และส่วนที่กว้างที่สุดไม่เกิน 4/4 นิ้ว ทำด้วยไม้เมเปิ้ล และอาบด้วยพลาสติก ฐานทำด้วยพลาสติก นำหนักระหว่าง 3 ปอนด์ 2 ออนซ์ - 3 ปอนด์ 10 ออนซ์
หลังจากเจาะแล้ว ลูกจะต้องหนักไม่เกิน 16 ปอนด์ และไม่ต่ำกว่า 8 ปอนด์ เส้นรอบวงอยู่ระหว่าง 26.704 – 27.002 นิ้ว และเส้นผ่าศูนย์กลางระหว่าง 8.500 – 8.595 นิ้ว
คงศักดิ์ ตันไพจิตร
ศาสตราจารย์นพ.คงศักดิ์ ตันไพจิตร ผู้เชี่ยวชาญอายุรศาสตร์คลินิก มหาวิทยาลัยวอชิงตัน เซนต์หลุยส์ สหรัฐอเมริกา เป็นแพทย์ผู้ชำนาญทางอายุรศาสตร์ โรคข้อ และโรคภูมิแพ้ ได้รับเลือกลงในหนังสือสารบัญบุคคลดีเด่นของโลก (Marquis-Who's Who in the World) และเลือกลงในหนังสือสารบัญบุคคลดีเด่นของสหรัฐ (Marquis-Who's Who in America) และได้รับเลือกลงในหนังสือสารบัญแพทย์ที่เก่งที่สุดในสหรัฐ (Guide to America 's Top Physicians(Consumers' Research Council of America)) เคยได้รับรางวัลเหรียญเงิน เป็นที่สองของชั้น ตลอดหลักสูตรสี่ปี ของคณะแพทย์ศาสตร์ศิริราชพยาบาล มหาวิทยาลัยมหิดล ตลอดถึงได้รับรางวัลเหรียญทองแดงด้วยคะแนนสูงสุดในวิชาสรีรวิทยา ชีวเคมี และเภสัชวิทยา และรางวัลเหรียญทองแดงด้วยคะแนนสูงสุด ในวิชาอายุรศาสตร์ ไปศึกษาต่อที่ประเทศสหรัฐอเมริกา เป็นแพทย์ฝึกหัดเฉพาะทางภาควิชาอายุรศาสตร์ที่ Detroit General Hospital ,Wayne State University, Detroit, Michigan แล้วต่อมาได้เป็นแพทย์ประจำบ้านในภาควิชาอายุรศาสตร์ และ Fellow in Rheumatology & Immunology ที่ Barnes Hospital, Washington University , St. Louis , Missouri ซึ่งเป็นหนึ่งในสิบ(Top 10) ของมหาวิทยาลัยแพทย์ที่ดีที่สุดในสหรัฐอเมริกา
ศาสตราจารย์นพ.คงศักดิ์ ตันไพจิตร เป็นประธานสมัชชาพุทธแห่งมหานครเซนต์หลุยส์ (Chairman, Buddhist Council of Greater St.Louis) เป็นผู้ร่วมก่อตั้งวัดพระศรีรัตนาราม เมืองเซนต์หลุยส์เมื่อปีพ.ศ. 2526 เป็นอาจารย์สอนวิปัสสนากรรมฐาน ณ วัดพระศรีรัตนาราม ตั้งแต่ปีพ.ศ. 2533จนถึงปัจจุบัน เป็นอาจารย์ผู้บรรยายธรรม และสอนปฏิบัติธรรมตามมหาวิทยาลัย โรงเรียน สถาบันต่างๆ ทั้งในประเทศสหรัฐ และประเทศไทย ตั้งแต่ปีพ.ศ. 2528 จนถึงปัจจุบัน มีผลงานสิ่งตีพิมพ์ในวารสารเกี่ยวกับเรื่องจิตและพุทธศาสนา จำนวน 34 เรื่อง มีผลงานโดดเด่นจนได้รับรางวัลพระราชทานเสาเสมาธรรมจักร จากสมเด็จพระเทพรัตนราชสุดาฯในปีพ.ศ. 2551
วินัย ทองสอง
พลตำรวจเอก วินัย ทองสอง รองผู้บัญชาการตำรวจแห่งชาติและนายตำรวจราชสำนัก อดีตรองจเรตำรวจแห่งชาติ (สบ9) อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจนครบาล อดีตผู้บัญชาการตำรวจภูธรภาค 1 อดีตผู้บัญชาการตำรวจภูธรภาค 2
เกิดเมื่อวันที่ 21 เมษายน พ.ศ. 2500 ที่จังหวัดฉะเชิงเทรา จบการศึกษาจากโรงเรียนนายร้อยตำรวจรุ่นที่ 32 (นรต.32) เริ่มรับราชการด้วยการเป็นนายเวรผู้บังคับการตำรวจภูธร 12 จังหวัดยะลา จนกระทั่งดำรงตำแหน่งผู้บังคับการกองปราบปราม ในปี พ.ศ. 2547 ด้วยยศ พลตำรวจตรี (พล.ต.ต.) ในยุครัฐบาลที่มีพันตำรวจโท ทักษิณ ชินวัตร เป็นนายกรัฐมนตรี
พล.ต.ท.วินัย ได้ชื่อว่าเป็นนายตำรวจที่มีความสนิทสนมและเกี่ยวพันกับตระกูลชินวัตร เนื่องจากภริยามีศักดิ์เป็นหลานสาวของ คุณหญิงพจมาน ชินวัตร ภริยาของ พ.ต.ท.ทักษิณ ซึ่งในคืนวันที่ 19 กันยายน พ.ศ. 2549 ขณะที่เกิดการรัฐประหารเกิดขึ้น พล.ต.ท.วินัย ซึ่งในขณะนั้นมีตำแหน่งเป็นผู้บังคับการกองปราบฯ ได้รับคำสั่งทางสายโทรศัพท์จาก พ.ต.ท.ทักษิณ ซึ่งขณะนั้นอยู่ที่นครนิวยอร์ก ให้นำกองกำลังเข้าทำการควบคุมตัว พลเอก เปรม ติณสูลานนท์ ประธานองคมนตรี ถึงที่บ้านสี่เสาเทเวศร์ อันเป็นบ้านพักส่วนตัว แต่ยังมิทันได้ดำเนินการ เนื่องมีกองกำลังทหารและรถถังเข้าอารักขาไว้หมดแล้ว และในคืนวันนั้น พล.ต.ท.วินัย เองก็ถูกควบคุมตัวด้วย
ต่อมาในกลางปี พ.ศ. 2554 พล.ต.ท.วินัย ได้รับแต่งตั้งให้เป็นผู้บัญชาการตำรวจนครบาล แทนที่ พล.ต.ท.จักรทิพย์ ชัยจินดา ที่ได้รับคำสั่งโยกย้ายไปเป็นผู้บัญชาการตำรวจภูธรภาค 9 แทน
ในวันที่ 1 มิถุนายน พ.ศ. 2555 พลตำรวจเอก เพรียวพันธ์ ดามาพงศ์ ผู้บัญชาการตำรวจแห่งชาติ ได้มีคำสั่งให้ พล.ต.ท.วินัย ย้ายไปช่วยราชการที่สำนักงานผู้บัญชาการตำรวจแห่งชาติ เป็นระยะเวลา 4 เดือน พร้อมกับมอบให้ พล.ต.ท.คำรณวิทย์ ธูปกระจ่าง ผู้บัญชาการตำรวจภูธรภาค 1 เข้ามารักษาราชการ และปฏิบัติหน้าที่แทน โดยให้มีผลทันที เชื่อว่าเป็นผลมาจากการควบคุมการชุมนุมของพันธมิตรประชาชนเพื่อประชาธิปไตย (พธม.) และเครือข่ายพลเมืองอาสาปกป้องแผ่นดิน (เสื้อหลากสี) ที่บริเวณหน้าอาคารรัฐสภาไม่ได้ ซึ่งชุมนุมคัดค้านการพิจารณาร่างพระราชบัญญัตินิรโทษกรรมแห่งชาติ (พ.ร.บ.นิรโทษกรรม) ของรัฐบาล
จากนั้นก็ได้มีการเลื่อนยศ พล.ต.ต.คำรณวิทย์ ให้เป็น พลตำรวจโท (พล.ต.ท.) และดำรงตำแหน่งผู้บัญชาการตำรวจนครบาล ขณะที่ พล.ต.ท.วินัย ย้ายไปเป็น ผู้บัญชาการตำรวจภูธรภาค 2
และต่อมาก็ได้ย้ายเป็นผู้ช่วยผู้บัญชาการตำรวจแห่งชาติ ดูแลงานด้านกองบัญชาการตำรวจนครบาล
เดอะลิตเติลฟ็อกซ์
เดอะลิตเติลฟ็อกซ์ () หรือที่รู้จักกันในชื่อ วูค () เป็นแอนิเมชันฮังการี ค.ศ. 1981 ผลิตโดยแพนโนเนียฟิล์มสตูดิโอ ซึ่งอิงจากนิยายเรื่อง "วูค" ที่เขียนโดย อิสท์วาน เฟเกเต กำกับภาพยนตร์โดย อัททิลา ดาร์เกย์ เขียนบทภาพยนตร์โดย อัททิลา ดาร์เกย์, อิสท์วาน อิมเร, เอเด ทาร์เบย์ และ มายาเทเลเวซีโอ ซึ่งเป็นบริษัทให้บริการโทรทัศน์มหาชนของฮังการี ที่เป็นเจ้าของโดยรัฐบาลฮังการีและได้เปิดตัวใน ค.ศ. 1957 พร้อมกับแอนิเมชันชุด "แคทซิตี้" ซึ่งได้รับการยกย่องว่าเป็นหนึ่งในแอนิเมชันฮังการีระดับคลาสสิก ภาพยนตร์ชุดนี้ได้แสดงความสามารถในการให้เสียงของ ยูดิท โปกานี ในบท วูควัยเยาว์, โยเซฟ กยาบองกา ในบท วูควัยโต, ลาสโล จากานี ในบท การัก และ ตีเบอร์ บิสท์เคย์ เป็นผู้เล่าเรื่อง ส่วนภาพยนตร์คอมพิวเตอร์กราฟิคซึ่งเป็นภาคต่อที่ได้รับการกล่าวถึงอย่างแพร่หลายคือ "อะฟ็อกซ์เทลส์" ซึ่งได้รับการเปิดตัวใน ค.ศ. 2008
ภาพยนตร์ในเวอร์ชันพากย์ภาษาอังกฤษ ใช้ชื่อแบบง่ายๆว่า "ลิตเติลฟ็อกซ์" ได้สร้างขึ้นใน ค.ศ. 1987 และเปิดตัวในสหรัฐอเมริกาในรูปแบบโฮมวิดีโอโดยเซเลบริตี้โฮมเอนเตอร์เทนเมนท์ และภาพยนตร์ชุดนี้ยังได้รับการจัดฉายเป็นครั้งคราวในบล็อกโปรแกรมสุดสัปดาห์ของ นิคโคโลเดียน ที่เรียกว่า "สเปเชียลเดลิเวอรี่" ซึ่งในการพากย์ภาษาอังกฤษนี้ได้เปลี่ยนชื่อจาก "วูค" มาเป็น "วิค" แทน และเปลี่ยนชื่อภรรยาของตัวเอกเป็น "ฟ็อกซี่" แม้ว่าชื่อของ การัก จะยังคงไม่เปลี่ยนแปลงอยู่ก็ตาม
แคร์ริต ไบ เดอ ไล
แคร์ริต ไบ เดอ ไล () เกิดวันที่ 9 ธันวาคม ค.ศ. 1980 ที่หมู่บ้านอัปเปิลสคา จังหวัดฟรีสลันด์ เป็นผู้เล่นกีฬาสนุกเกอร์ระดับสมัครเล่นนานาชาติที่มีชื่อเสียงและฝีมือเก่งกาจชาวดัตช์
แคร์ริต ไบ เดอ ไล สามารถเข้าสู่รอบ 32 คนสุดท้ายในรายการไอบีเอสเอฟ เวิลด์แชมเปียนชิปส์ 2006 ซึ่งจัดขึ้นที่กรุงอัมมาน ประเทศจอร์แดน ที่ซึ่งเขาเป็นฝ่ายแพ้ต่อแดเนียล วอร์ด ที่ 5-2
วัสดุก่อ
วัสดุก่อ หมายถึง โครงสร้างของอาคารที่สร้างขึ้นจากการวางวัสดุแต่ละชิ้นและผสานกันโดยใช้มอร์ตาร์ วัสดุก่อที่พบได้ทั่วไปได้แก่ อิฐ หิน หินปูน หินอ่อน แกรนิต บล็อกคอนกรีต วัสดุก่อเป็นรูปแบบก่อสร้างที่พบกันมาตั้งแต่สมัยอดีต
มาตรฐานของวัสดุก่อเช่น อิฐ หิน ในประเทศไทยใช้ มอก. 77 ขณะที่ในระบบนานาชาติที่ใช้จะสอดคล้องกับมาตรฐาน 2003 IBC ในเนื้อหาส่วนที่ 2103
เชิดพงศ์ ราชป้องขันธ์
นายเชิดพงศ์ ราชป้องขันธ์ (เกิด 27 ธันวาคม พ.ศ. 2497) อดีตสมาชิกสภาผู้แทนราษฎรบึงกาฬ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
เชิดพงศ์ ราชป้องขันธ์ เกิดเมื่อวันที่ 27 ธันวาคม พ.ศ. 2497 เป็นบุตรของนายผง และนางทองสี ราชป้องขันธ์ มีพี่น้อง 6 คน สำเร็จการศึกษาครุศาสตรบัณฑิต สาขาสังคมศึกษา วิทยาลัยครูอุดรธานี และการศึกษามหาบัณฑิต สาขาจิตวิทยาการให้คำปรึกษา มหาวิทยาลัยมหาสารคาม สมรสกับนางสุจิตรา มีบุตร 2 คน
อดีตเป็นข้าราชการครู ในพื้นที่อำเภอบึงกาฬ จังหวัดหนองคาย เข้าสู่วงการการเมืองเป็นครั้งแรกในปี พ.ศ. 2550 โดยลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคาย เขต 2 สังกัดพรรคพลังประชาชน และได้รับการเลือกตั้งเป็นครั้งแรก ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายเชิดพงศ์เป็นสมาชิกสภาผู้แทนราษฎรชุดแรกของจากหวัดบึงกาฬ (ร่วมกับนายไตรรงค์ ติธรรม และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 นายเชิดพงศ์ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งอีกครั้ง โดยเอาชนะนายสงกรานต์ คำพิไสย์ จากพรรคชาติพัฒนาเพื่อแผ่นดิน และนางแว่นฟ้า ทองศรี ภรรยานายทรงศักดิ์ ทองศรี จากพรรคภูมิใจไทย ซึ่งเป็นผู้ผลักดันให้จัดตั้งจังหวัดบึงกาฬ
เชิดพงศ์ ราชป้องขันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ไตรรงค์ ติธรรม
นายไตรรงค์ ติธรรม (เกิด 16 มกราคม พ.ศ. 2501) สมาชิกสภาผู้แทนราษฎรบึงกาฬ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ไตรรงค์ ติธรรม เกิดเมื่อวันที่ 16 มกราคม พ.ศ. 2501 เป็นบุตรของนายคล่อง และนางตุ้ม ติธรรม มีพี่น้อง 8 คน สำเร็จการศึกษาศึกษาศาสตรบัณฑิต สาขาสังคมศึกษา มหาวิทยาลัยรามคำแหง สมรสกับนางภิรมย์รัตน์ มีบุตร 2 คน
อดีตเป็นสมาชิกสภาองค์การบริหารส่วนจังหวัดหนองคาย เขตอำเภอเซกา (ตั้งแต่ปี พ.ศ. 2531) ต่อมาลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคายติดต่อกันมาหลายครั้งแต่ไม่ได้รับการเลือกตั้ง อาทิ พ.ศ. 2544 สังกัดพรรคเสรีธรรม พ.ศ. 2548 พรรคชาติไทย กระทั่งปี พ.ศ. 2550 ได้รับการเลือกตั้งเป็นครั้งแรกในสังกัดพรรคพลังประชาชน ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายไตรรงค์เป็นสมาชิกสภาผู้แทนราษฎรชุดแรกของจากหวัดบึงกาฬ (ร่วมกับนายเชิดพงศ์ ราชป้องขันธ์ และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 นายไตรรงค์ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งอีกครั้ง
ไตรรงค์ ติธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เอ็ม เทอร์ตี้ไนน์
เอ็ม เทอร์ตี้ ไนน์ หรือ M39 (เอ็มสามเก้า) เป็นบริษัทผู้ผลิตและจำหน่ายภาพยนตร์ไทย ก่อตั้งเมื่อปี พ.ศ. 2552 โดย 3 ผู้บริหาร เอมี่ จันทิมา, อ๊อฟ มณฑล และ หว่อง พรชัย ได้ลาออกจาก อาวอง (ในเครือ อาร์เอส) ไปตั้งบริษัทของตัวเองในนาม เอ็ม เทอร์ตี้ ไนน์ เกิดขึ้นจากการรวมตัวของกลุ่มเพื่อน "“รวมพลคนประหลาด”" ที่มีแนวความคิด ความมุ่งหวังตรงกัน ผลิตภาพยนตร์ครบวงจร เพื่อรองรับธุรกิจด้านการผลิต, จัดจำหน่าย และ โปรโมท มีผลงานเด่นๆ คือ 32 ธันวา, บิ๊กบอย, เราสองสามคน, น้ำ ผีนองสยองขวัญ, สุดเขตสเลดเป็ด, เลิฟ จุลินทรีย์ รักมันใหญ่มาก, 30 กำลังแจ๋ว, ส.ค.ส. สวีทตี้, วาเลนไทน์ สวีทตี้, I MISS U รักฉันอย่าคิดถึงฉัน,คุณนายโฮ และ คู่กรรม เป็นต้น
เอ็ม เทอร์ตี้ ไนน์ ก่อตั้งเมื่อปี พ.ศ. 2552 เกิดขึ้นจากการรวมตัวของกลุ่มเพื่อน “รวมพลคนประหลาด” ที่มีแนวความคิด ความมุ่งหวังตรงกัน โดยแต่ละคนต่างก็มีโปรเจกต์ ความคิด ตัวตน แนวทาง และ ไอเดีย ที่ต่างกันออกไป โดยทั้งหมดได้ให้คำจำกัดความกลุ่มของตนเองกันด้วยคำว่า "“MONSTER!!!” (มอนสเตอร์)" หรือ "“สัตว์ประหลาด”" ก็เนื่องมาจากพวกเค้าเหล่านั้นมีความ “แปลกประหลาด!” ในทางความคิด มุมมอง วิธีการนำเสนอ ที่เป็นเอกลักษณ์ของตัวเอง ผนวกกับการได้รับโอกาสจาก วิชา พูลวรลักษณ์ ประธานกรรมการบริหาร เมเจอร์ ซีนีเพล็กซ์ กรุ๊ป และจากนั้นเอง บริษัทในลักษณะของสตูดิโอ ผลิตภาพยนตร์ครบวงจร เพื่อรองรับธุรกิจด้านการผลิต, จัดจำหน่าย และ โปรโมท ไปพร้อมๆ กัน ก็เริ่มต้นขึ้น โดยมีนอกจากนั้นยังได้กลุ่มเพื่อนๆ ผู้กำกับฯ ซึ่งมีแนวคิดใกล้เคียงกัน อย่างผู้กำกับยอร์ช - ฤกษ์ชัย พวงเพ็ชร์, เรียว - กิตติกร เลียวศิริกุล, และ เหมันต์ เชตุมี นอกจากนี้แล้ว ทางบริษัทยังได้ผู้กำกับรุ่นใหม่ไฟแรงของวงการอีกหลายต่อหลายคน ทยอยกันเข้ามาช่วยเติมเต็มความบันเทิง และ ร่วมกันบรรเจิดไอเดีย สร้างสรรค์ผลงานภาพยนตร์ไทยตามสไตล์ที่พวกเค้าถนัด
รายชื่อภาพยนตร์ของ เอ็ม เทอร์ตี้ไนน์
ตัวหนา แสดงถึงภาพยนตร์ที่มีรายได้ติดอันดับรายชื่อภาพยนตร์ไทยที่ทำเงินสูงสุดในประเทศไทย
ไมค์ เบอร์นาโด
ไมค์ เบอร์นาโด (; 28 กรกฎาคม ค.ศ. 1969 — 14 กุมภาพันธ์ ค.ศ. 2012) เป็นทั้งนักมวยไทย, คิกบ็อกเซอร์ รวมถึงเป็นนักมวยสากลชาวแอฟริกาใต้จากเคปทาวน์ เขาเป็นที่รู้จักที่ญี่ปุ่นในชื่อ เบรุจัง ที่ซึ่งเขาได้มีส่วนร่วมในรายการเค-วัน เวิลด์จีพีตั้งแต่ ค.ศ. 1994 เขาได้รับการจดจำในฐานะผู้มีชัยเหนือมีโคร ฟีลีโปวิค, แอนดี ฮัก, ฟรันซิสโก ฟีโล, บรันโก ซีคาทิค ตลอดจนเป็นผู้ชนะแชมป์เค-วัน 3 สมัยระดับตำนานอย่าง ปีเตอร์ เอิร์ธ ได้สำเร็จ
ไมค์ เบอร์นาโด ได้รับการกล่าวว่าเป็นบุคคลที่มีชื่อเสียงของรายการเค-วัน ซึ่งในการแข่งขันครั้งสุดท้ายของการต่อสู้แบบคิกบ็อกซิงนั้น เขาเป็นฝ่ายเสมอกับก้าวไกล แก่นนรสิงห์ ในรายการไททันเฟิร์ส ซึ่งจัดขึ้นใน ค.ศ. 2004 ก่อนที่เขาจะเสียชีวิต ณ วันที่ 14 กุมภาพันธ์ ค.ศ. 2012 ในเคปทาวน์ ที่ประเทศแอฟริกาใต้
เก็ตออฟออฟมายคลาวด์
เก็ตออฟออฟมายคลาวด์ () เป็นเพลงของเดอะโรลลิงสโตนส์ แต่งขึ้นเพื่อวางจำหน่ายเป็นซิงเกิลหลังจากความสำเร็จอย่างล้นหลามของ "(I Can't Get No) Satisfaction" ในปี ค.ศ. 1965 วางจำหน่ายในเดือนพฤศจิกายน ค.ศ. 1965 และขึ้นถึงอันดับหนึ่งทั้งชาร์ตซิงเกิลแห่งสหราชอาณาจักรและบิลบอร์ดฮอต 100
สมาชิกวงกล่าวให้สัมภาษณ์ในปี 1971 ว่า เพลงนี้แต่งขึ้นอย่างเร่งรีบตามคำขอของแอนดรูว์ ลูก โอลแดม โปรดิวเซอร์ ที่ต้องการเก็บเกี่ยวความสำเร็จหลังจากวงได้รับความนิยมเป็นอย่างสูงจากซิงเกิล (I Can't Get No) Satisfaction ที่ติดอันดับหนึ่งทั่วยุโรปและสหรัฐอเมริกา ทั้งแฟนเพลงและผู้จัดการต่างคาดหวังว่าให้พวกเขาจะมีผลงานใหม่ออกมา จนรู้สึกเหนื่อยหน่าย และแต่งเพลงนี้ออกมาเหมือนเป็นปฏิกิริยาตอบโต้ เนื้อเพลงสื่อความหมายว่า "ออกไปให้พ้น อย่ามายุ่งกับฉัน" เพลงนี้ยังสื่อถึงบุคลิกของวงที่มีความเป็นขบถ ก้าวร้าว เป็น "เด็กเลว" (bad boy)
เก็ตเอาต์ออฟมายคลาวด์ แต่งโดยมิก แจ็กเกอร์ และคีธ ริชาร์ด มีจุดเด่นที่ท่อนอินโทรกลองโดย ชาร์ลี วัตต์ และลีดกีตาร์สองตัวโดยไบรอัน โจนส์และคีธ ริชาร์ด
ริชาร์ดให้สัมภาษณ์นิตยสารโรลลิงสโตนในปี 1971 ว่า ในความเห็นของเขา คิดว่าเพลงนี้เป็นผลงานโปรดิวส์ที่แย่ที่สุดของแอนดรูว์ ลูก โอลแดม
นามิเบีย แลนด์ออฟเดอะเบรฟ
นามิเบีย แลนด์ออฟเดอะเบรฟ "( แปลว่า นามิเบีย มาตุภูมิแห่งความกล้าหาญ)" เป็นเพลงชาติของนามิเบีย.
ประพันธ์บทร้อง และ เรียบเรียงทำนองโดย อาซาลี โดเซ็บ (Axali Doëseb) เป็นผู้ชำนาญการกลุ่มเพลงท้องถิ่นจากทะเลทรายคาราฮารี. เขาได้การคัดเลือกให้ประพันธ์เนื้อเพลง ระหว่างช่วงที่มีการประกวด ภายหลังจากที่นามิเบียประกาศเอกราชในปี พ.ศ. 2533.
สุรจิตร ยนต์ตระกูล
นายสุรจิตร ยนต์ตระกูล (เกิด 5 สิงหาคม พ.ศ. 2504) สมาชิกสภาผู้แทนราษฎรมหาสารคาม เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
สุรจิตร ยนต์ตระกูล เกิดเมื่อวันที่ 5 สิงหาคม พ.ศ. 2504 เป็นบุตรของนายไชยวัฒน์ และนางอารีรัตน์ ยนต์ตระกูล มีพี่น้อง 5 คน หนึ่งในนั้นคือนายมังกร ยนต์ตระกูล นายกองค์การบริหารส่วนจังหวัดร้อยเอ็ด สำเร็จการศึกษาและรัฐศาสตรบัณฑิต สาขาการปกครอง จุฬาลงกรณ์มหาวิทยาลัย รัฐศาสตรมหาบัณฑิต สาขาการปกครอง มหาวิทยาลัยธรรมศาสตร์ สมรสกับนางจารุวรรณ มีบุตร 2 คน
อดีตเป็นนายกเทศมนตรีเทศบาลเมืองมหาสารคาม ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครในสังกัดพรรคเพื่อไทย ได้รับการเลือกตั้งเป็นครั้งที่ 2
สุรจิตร ยนต์ตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
แคมใหญ่
แคมใหญ่ () เป็นส่วนหนึ่งของอวัยวะสืบพันธุ์หญิง อยู่บริเวณหัวหน่าวจนถึงช่องคลอด ภายในแคมใหญ่ประกอบด้วย ปุ่มกระสัน แคมเล็ก และช่องคลอด โดยมากจะมีลักษณะเป็นก้อนเนื้อนูนขึ้นมาเป็นแนวยาวจนถึงปากช่องคลอด สามารถขยายตัวได้ เมื่อเข้าสู่วัยเจริญพันธุ์จะมีขนปกคลุม
[[หมวดหมู่:ระบบสืบพันธุ์]
[[หมวดหมู่:อวัยวะเพศ]]
แคมเล็ก
แคมเล็กหรือกลีบเล็ก () เป็นผิวหนังที่สองด้านของทางเปิดช่องคลอดของมนุษย์ อยู่ระหว่างแคมใหญ่ แคมเล็กในหญิงแต่ละคนมีขนาด สีและรูปทรงต่างกัน มีกำเนิดเดียวกันกับท่อปัสสาวะและหนังองคชาติของชาย
ธีระธันญ์ ขจรชัยเดชาวัฒน์
ธีระธันญ์ ขจรชัยเดชาวัฒน์ (โบกัส) เกิดวันที่ 9 มกราคม พ.ศ. 2539 เป็นนักแสดงชาวไทย
วิลสัน ยิป
วิลสัน ยิป (, จีนตัวเต็ม: 葉偉信, จีนตัวย่อ: 叶伟信, พินอิน: yé wěixìn) เป็นนักแสดงและผู้กำกับภาพยนตร์ชาวฮ่องกง
เกิดเมื่อวันที่ 23 ตุลาคม ค.ศ. 1963 ที่ฮ่องกง เริ่มต้นงานในวงการภาพยนตร์ในทศวรรษที่ 80 ในตำแหน่งต่าง ๆ เช่น ผู้ช่วยผู้กำกับฯ, ฝ่ายโปรดักชั่น และอีกหลากหลายหน้าที่ รวมถึงนักแสดงด้วย ซึ่งวิลสัน ยิป เคยให้สัมภาษณ์ว่า มีความสนใจในศาสตร์ด้านภาพยนตร์มาตั้งแต่เด็ก ๆ วิลสัน ยิป มีโอกาสได้ร่วมงานกับผู้กำกับฯหลายคน แต่ไม่มีใครมีอิทธิพลต่อตัวเองมากนัก โดยเปิดโอกาสให้ตัวเอง ด้วยการรับชมภาพยนตร์จากหลากหลายชาติ
หลักจากเป็นผู้ช่วยผู้กำกับฯมานาน ในปี ค.ศ. 1995 จึงได้มีโอกาสกำกับเป็นครั้งแรก ในเรื่อง "01:00 A.M." เป็นภาพยนตร์ผี และหลังจากนั้นก็ได้มีโอกาสกำกับเองอีก 3-4 เรื่องต่อมา ซึ่งล้วนแต่เป็นภาพยนตร์ฟอร์มเล็ก ๆ
จนกระทั่งในปี ค.ศ. 1999 วิลสัน ยิป ก็ได้แจ้งเกิดอย่างเต็มตัว จาก "Bullets Over Summer" ที่แสดงนำโดย อู๋ เจิ้นหวี่, กู่ เทียนเล่อ และหลอหลัน และในเรื่อง "Buddy Cop" ซึ่งเรื่องนี้ได้รับคำชมมากว่า ผู้กำกับฯสามารถทำภาพยนตร์ที่มีเอกลักษณ์เป็นของตัวเอง ผสมเรื่องราวของตลกร้าย และเรื่องราวในแบบดราม่าได้ดี แม้จะไม่ประสบความสำเร็จด้านรายได้ แต่ได้รับคำวิจารณ์ไปในทางที่ดี และได้มีชื่อเข้าชิงรางวัลหลายรางวัล
ต่อมาในปี ค.ศ. 2000 วิลสัน ยิป ก็ได้มีโอกาสผลิตภาพยนตร์ให้กับสตูดิโอใหญ่ คือ โกลเดน ฮาร์เวสต์ คือ "Skyline Cruisers" ซึ่งเป็นภาคต่อของ "Downtown Torpedoes" ในปี ค.ศ. 1997 ถึงแม้จะได้นักแสดงระดับซูเปอร์สตาร์อย่าง หลี่หมิง, ซูฉี และเฉิน เสี่ยวชุน แสดงนำ แต่ก็ไม่ประสบความสำเร็จอีก
หลังจากประสบความล้มเหลวมาหลายครั้ง ในปี ค.ศ. 2002 ก็ได้มีภาพยนตร์ที่ประสบความสำเร็จขึ้นมา คือ "2002" นำแสดงโดย เซียะ ถิงฟง และฝง เต๋อหลุน ซึ่งเป็นภาพยนตร์แอ๊คชั่นเหนือธรรมชาติ เกี่ยวกับนายตำรวจสองคนที่ต้องปฏิบัติหน้าที่พิเศษกำจัดภูติผีปีศาจ
วิลสัน ยิป มาประสบความสำเร็จอย่างแท้จริง ในปี ค.ศ. 2005 กับเรื่อง "" เมื่อได้ร่วมงานกับนักแสดงแอ๊คชั่นระดับซูเปอร์สตาร์ อย่าง เจิ้น จื่อตัน และหง จินเป่า จากนั้นเป็นต้นมา วิลสัน ยิป ก็ได้มีภาพยนตร์ที่ประสบความสำเร็จมากมายอย่างต่อเนื่อง ไม่ว่าจะเป็น " Dragon Tiger Gate" ในปี ค.ศ. 2006, "Flash Point" ในปี ค.ศ. 2007 และโดยเฉพาะอย่างยิ่งกับ "Ip Man" ในปี ค.ศ. 2008 ที่ประสบความสำเร็จอย่างมากทั้งรายได้และเสียงวิจารณ์ รวมทั้งมีชื่อเชิงรางวัลหลายรางวัล จนกระทั่งมีภาคต่อมาในปีถัดไป คือ "Ip Man 2" ซึ่งแทบทุกเรื่องจะมี เจิ้น จื่อตัน เป็นนักแสดงนำตลอด และในปี ค.ศ. 2011 ก็ได้กำกับภาพยนตร์แอ๊คชั่นแฟนตาซี เรื่อง "A Chinese Ghost Story"
ชิกาเงะ อาวาชิมะ
ชิกาเงะ อาวาชิมะ (; 24 กุมภาพันธ์ ค.ศ. 1924 – 16 กุมภาพันธ์ ค.ศ. 2012) มีชื่อแรกเกิดคือ เคโกะ นากางาวะ () เป็นนักแสดงหญิงชาวญี่ปุ่นที่แสดงภาพยนตร์ตั้งแต่ ค.ศ. 1950 เธอเสียชีวิต ณ วันที่ 16 กุมภาพันธ์ ค.ศ. 2012
เจ้าหญิงอะธีนาแห่งเดนมาร์ก
เจ้าหญิงอะธีนา มาร์เกอรีต ฟร็องซัว มารีแห่งเดนมาร์ก, เคาน์เตสแห่งมงเปอซา (; 24 มกราคม พ.ศ. 2555) เป็นพระธิดาพระองค์เดียวในเจ้าชายโจอาคิมแห่งเดนมาร์ก กับเจ้าหญิงมารีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี
พระองค์มีพระประสูติกาลเมื่อวันที่ 24 มกราคม พ.ศ. 2555 ณ โรงพยาบาลริกส์โฮสพิเทลที่โคเปนเฮเกน เมื่อเวลา 8:27 น. ตามเวลาของสถานประสูติกาล มีพระวรกายยาว 49 ซม. และน้ำหนัก 2,930 กรัม และได้มีการประกอบพระพิธียิงสลุตตามธรรมเนียมปฏิบัติที่ปราสาทโครนบอร์ก การนี้เจ้าชายนีโคไลและเจ้าชายเฟลิกซ์แห่งเดนมาร์ก พระโอรสในเจ้าชายโจอาคิม และเจ้าชายเฮนริกแห่งเดนมาร์ก พระราชสวามี เสด็จเยี่ยมพระราชดำเนินทรงเยีย่มเจ้าหญิงมารี โดยมีอเล็กซันดรา เคาน์เตสแห่งเฟรเดอริกสบอร์ก อดีตพระชายาโดยเสด็จด้วย
เจ้าหญิงอะธีนาเข้ารับบัพติศมาเมื่อวันที่ 20 พฤษภาคม พ.ศ. 2555 ณ โบสถ์เมอเจลเทินเดอร์ (Møgeltønder) และได้รับการถวายพระนาม "อะธีนา มาเกอรีต ฟร็องซัว มารี" มีพ่อและแม่ทูนหัว ได้แก่ เกรกอรี กร็องเด (พระมาตุลา), อีด็วด กาวาลีเย (พระมาตุลา), แครีนา แอ็กเซลสัน (เพื่อนสาวของเจ้าชายกุสตาฟแห่งเบอร์เลบวร์ก), ฌูลี มีราโบ (พระสหายคนสนิทของชนนี), เดียโก เด ลาวันเดย์รา (พระสหายของพระชนก), เฮนเรียต สทีนส์ทรัป (พระสหายของพระชนกและชนนี)
ปัจจุบัน ทรงเป็นเจ้าหญิงแห่งเดนมาร์กเพียงพระองค์เดียวที่ดำรงฐานันดร ไฮเนส หลังจากการสิ้นพระชนม์ของ เจ้าหญิงเอลิซาเบธแห่งเดนมาร์ก พระญาติ เมื่อวันที่ 19 มิถุนายนที่ผ่านมา
สมเด็จพระธีรญาณมุนี
สมเด็จพระธีรญาณมุนี เป็นสมณศักดิ์ชั้นสมเด็จพระราชาคณะในคณะสงฆ์ไทย 
ีฐานานุศักดิ์ตั้งฐานานุกรมได้ ๑๐ รูป คือ
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
โรงแรมโฟร์ซีซันส์
โรงแรมโฟร์ซีซันส์ (Four Seasons Hotels, Inc.) เป็นบริษัทบริหารโรงแรมนานาชาติระดับห้าดาวจากประเทศแคนาดา โดยอันดับโรงแรมจากนิตยสาร "Travel + Leisure" และ Zagat Survey ได้จัดอันดับเป็นโรงแรมหรูหราอันดับต้นของโลก บริษัทยังคงได้ชื่อว่าเป็น บริษัทที่ดีที่สุดที่จะร่วมงานด้วย โดยนิตยสารฟอร์จูนมาตั้งแต่ปี 2531 ซึ่งล่าสุดปี 2554 ได้ถูกจัดอันดับที่ 53
อาร์ไอเอ็ม-66 สแตนดาร์ด
อาร์ไอเอ็ม-66 สแตนดาร์ด (SM-1MR/SM-2MR) เป็นขีปนาวุธพื้นสู่อากาศพิสัยปานกลาง พัฒนาโดยบริษัทเรย์เธียน สำหรับกองทัพเรือสหรัฐอเมริกา โดยรุ่นเอสเอ็ม-1 พัฒนามาเพื่อทดแทนขีปนาวุธรุ่นก่อนหน้าอย่างอาร์ไอเอ็ม-2 เทอเรียร์ และอาร์ไอเอ็ม-24 ทาร์ทาร์ ปัจจุบันมีการพัฒนาเพิ่มระยะยิงเป็นรุ่น อาร์ไอเอ็ม-67 สแตนดาร์ด
ไหมไทยการดนตรี
ไหมไทยการดนตรี เป็นบริษัทในเครือของ จีเอ็มเอ็ม แกรมมี่ โดยไหมไทยการดนตรีได้แยกออกมาเป็นค่ายเพลงลูกทุ่ง,หมอลำโดยไหมไทยกาดนตรีได้เปิดตัวเมื่อปี
พ.ศ. 2553
พ.ศ. 2550 หลังจาก ไหมไทย ใจตะวัน ได้แยกตัวออกจากวงเสียงอิสาน มาอยู่ค่ายแกรมมี่โกลด์และทำวงขึ้นมาเอง และเมื่อปีพ.ศ. 2553 ไหมไทย ใจตะวัน ได้มีวงหมอลำเป็นของตนเองและมีนักร้องมากมาย จึงมีแนวคิดที่จะสร้าง ค่ายเพลงลูกทุ่ง ออกจากส่วนของ สตริง อย่างสิ้นเชิงเพื่อความสะดวกในการทำธุรกิจโดยได้จัดตั้ง บริษัท ไหมไทยการดนตรี จำกัด ขึ้นเพื่อจะมีนักร้องในสังกัดตนเอง
เรย์เธียน
เรย์เธียน () เป็นบริษัทสัญชาติสหรัฐอเมริกา ดำเนินธุรกิจเกี่ยวกับอุตสาหกรรมการผลิตอาวุธทางการทหาร และอุปกรณ์อิเล็กทรอนิกส์ ปัจจุบันเรย์เธียนเป็นผู้ผลิตขีปนาวุธนำวิถีที่ใหญ่ที่สุดในโลก
เรย์เธียนก่อตั้งขึ้นในปี ค.ศ. 1922 ที่เมืองเคมบริดจ์ รัฐแมสซาชูเซตส์ ประเทศสหรัฐอเมริกา ปัจจุบันที่พนักงานทั่วโลกกว่า 72,000 คน รายได้กว่า 90 % มาจากสินค้าทางทหาร ในปี ค.ศ. 2007 เรย์เธียนเป็นบริษัทจัดจำหน่ายอาวุธอันดับที่ 3 ของโลก
ยูยูฮาคุโช (ซูเปอร์ฟามิคอม)
ยูยูฮาคุโช (; ) เป็นวิดีโอเกมที่ผลิตโดยนัมโค ซึ่งได้รับการเปิดตัวในวันที่ 22 ธันวาคม ค.ศ. 1993 ซึ่งจัดทำขึ้นสำหรับระบบซูเปอร์ฟามิคอม และได้รับการตอบรับในเชิงบวกจากเว็บไซต์เกมสปอท โดยกล่าวว่าคล้ายราวกับว่ากำลังชมอะนิเมะอยู่ รวมถึงเป็นเกมจากอะนิเมะที่ยอดเยี่ยมเกมหนึ่งของนัมโค
"ยูยูฮาคุโช" หรือ "คนเก่งฟ้าประทาน" เป็นวิดีโอเกมที่อิงมาจากมังงะและอนิเมะซีรีส์ "ยูยูฮาคุโช" ซึ่งได้รับการตีพิมพ์อย่างต่อเนื่องในนิตยสารจัมพ์รายสัปดาห์
โดยเกมชุดนี้มีรูปแบบคล้ายกับเกมแอ็คชั่น จำพวกเกมต่อสู้ 2 มิติ ซึ่งมีส่วนที่ต่างออกไปจากกระแสหลักที่ได้รับความนิยมในช่วงนั้น โดยเป็นรูปแบบ วิฌวลแบทเทิล ซึ่งเป็นรูปแบบที่ไม่ซ้ำกับเกมต่อสู้ที่ได้กล่าวถึงก่อนหน้านี้ และสามารถควบคุมโดยการกดปุ่มทิศทางร่วมกับปุ่มคำสั่งทางขวามือ ซึ่งจะส่งผลให้ตัวละครมีการกระทำในรูปแบบต่างๆ โดยมีทางเลือกที่กำหนดไว้และเป็นการบังคับที่เรียบง่ายหากแต่มีกลศึกที่แยบยล
นอกจากนี้ ยังได้มีการเชิญนักพากย์มาร่วมให้เสียงพากย์ตัวละครต่างๆ ตลอดจนภาพแอนิเมชันและเสียงประกอบได้ถูกนำมาใช้อย่างล้นเหลือ ซึ่งเกมชุดนี้ได้รับการเปิดตัวก่อนที่จะมี "ยูยูฮาคุโช โทคุเบ็ทสุเฮ็น" เป็นภาคต่อในเวลาต่อมา
เกมสามารถเล่นได้โดยใช้พาสเวิร์ดประกอบการเล่นในโหมดเนื้อเรื่องได้ ซึ่งเกมประกอบด้วยโหมดต่างๆดังต่อไปนี้:
เกมนี้มีตัวละครทั้งสิ้น 18 ตัว รวมตัวละครพิเศษอีก 1 ตัว ซึ่งมีตัวละครหลักดังต่อไปนี้:
อาแอ็ส มอนาโก
อาซอซียาซียงสปอร์ตีฟว์เดอมอนาโก () โดยทั่วไปเรียกว่า อาแอ็ส มอนาโก หรือย่อว่า มอนาโก เป็นสโมสรฟุตบอลฝรั่งเศส จากเมืองฟงวีแยย์ ประเทศโมนาโก สโมสรก่อตั้งในปี ค.ศ. 1924 ปัจจุบันเล่นอยู่ในลีกเอิง ลีกอันดับ 1 ของฟุตบอลฝรั่งเศส มีสนามกีฬาเหย้าคือสนามสตาดลูยเดอ มีผู้จัดการทีมคือเลอูนาร์ดู ยาร์ดีม
ถึงแม้ว่าสโมสรตั้งอยู่ที่ประเทศโมนาโก แต่สโมสรก็ถือเป็นสโมสรฝรั่งเศส ในระบบการแข่งขันฟุตบอลของฝรั่งเศส และเพราะว่าโมนาโกไม่ได้เป็นสมาชิกของยูฟ่า ถือว่าเป็นสโมสรที่ประสบความสำเร็จที่สุดในประเทศ ชนะในลีกเอิง 7 ครั้ง และได้ถ้วยกุปเดอฟร็องส์ 5 ครั้ง สโมสรยังได้แข่งในฟุตบอลยุโรป เคยเป็นรองชนะเลิศในยูฟ่าคัพวินเนอร์สคัพและยูฟ่าแชมเปียนส์ลีก ปี ค.ศ. 1992 และ 2004 ตามลำดับ
คนพันธุ์ร็อก
คนพันธุ์ร็อก เป็นสตูดิโออัลบั้มชุดแรกของไฮ-ร็อก สังกัดอาร์.เอส.โปรโมชั่น ออกจำหน่ายในปี พ.ศ. 2533 โดยมี จิรพรรณ อังศวานนท์ แห่งวงบัตเตอร์ฟลาย เป็นโปรดิวเซอร์ ราคาจำหน่ายตามที่ปรากฏบนปกอัลบั้ม 60 บาท
กำเนิดจากความรู้สึกสามัญของมนุษย์
บางครั้งอ่อนพริ้วไหวราวกับสายลม
บางครั้ง...โหม ซัดกระหน่ำเกรี้ยวกราดดุจพวยคลื่น
คนเราซ่อนอะไรไว้ในใจมากมายนัก
ดนตรีร็อกปลดปล่อยความอึดอัดมืดทึบนั้นได้...เชื่อหรือไม่?
โปรดิวเซอร์: จิรพรรณ อังศวานนท์
โค-โปรดิวเซอร์: โยธิน ชีรานนท์, พงษ์ศักดิ์ ภูววีรานนท์
คอนเซปต์ครีเอทีฟ: ธนพล อินทฤทธิ์
ซาวด์แมน: ต่อพงศ์ สายศิลป์, วราวุธ เปี่ยมมงคล, พงษ์ศักดิ์ เกาหอม
มิกซ์ดาวน์: โยธิน ชีรานนท์
สถานที่บันทึกเสียง: บัตเตอร์ฟลายสตูดิโอ
กีตาร์ไฟฟ้า: ศิริศักดิ์ ศิริโชตินันท์, ไพบูลย์ อัชรากุล, จิรพรรณ อังศวานนท์
เบสกีตาร์: สมโชค เปี่ยมเล้าทอง
คีย์บอร์ด&ซินเธอร์ไซเซอร์: สุรสีห์ อิทธิกุล, อรรถพร ชูโต
กลองโปรแกรม: กรเณศร์ วสีนนท์
ไลริเชียนส์: ธนพล อินทฤทธิ์, ศุ บุญเลี้ยง, สมหวัง อนุศักดิ์เสถียร, พิจิกา
กลองชุด:กิตติศักดิ์ เจริญคงสมัย (Uncredit)
"คนพันธุ์ร็อก" เป็นสตูดิโออัลบั้มชุดแรกของไฮ-ร็อก ออกเผยแพร่เมื่อปี พ.ศ. 2533 นับเป็นอัลบั้มที่พลิกโฉมหน้าวงการเพลงสากลในประเทศไทยอีกครั้งหนึ่ง ด้วยการเป็นเฮฟวี่เมทัลและฮาร์ดร็อกที่หนักหน่วง รุนแรง ประกอบกับการแต่งกายของนักดนตรีที่เต็มไปด้วยสีสันฉูดฉาด จัดจ้าน ซึ่งนับว่าเป็นการแหวกแนว แต่กลับได้รับความนิยมเป็นอย่างมาก โดยมี "กว่าจะรู้สึก" ซึ่งเป็นเพลงในแบบบัลลาร์ดเป็นเพลงแรกที่ได้รับการโปรโมต
อีกทั้งยังมีชื่อเข้าชิงรางวัลสีสันอะวอร์ดส์ สาขาศิลปินหน้าใหม่ยอดเยี่ยมประจำปีอีกด้วย
บัญญัติผ่าแปด
บัญญัติผ่าแปด เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท
อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ "คนพันธุ์ร็อก" ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค
มีเพลงที่ได้รับการโปรโมต คือ "นานแสนนาน", "นางฟ้าหรือปีศาจ", "หมายเหตุพันธุ์ร็อก", "ชนวนระเบิด", "คือเพื่อน" นอกจากนี้แล้วยังมีมิวสิกวิดีโอในเพลง "นานแสนนาน" ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว
แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก
โปรดิวเซอร์: จิรพรรณ อังศวานนท์, พงษ์ศักดิ์ ภูววีรานนท์, คณิต พฤกษ์พระกานต์
มิกซ์ดาวน์: กรเณศร์ วสีนนท์
ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์
กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป) , ไพบูลย์ อัชรากุล, สุรัช ทับวัง (เพลงชนวนระเบิด)
กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์
เปียโน: สุรโชค สาตราภัย, ไพบูลย์ อัชรากุล
คีย์บอร์ด: ปีเตร วี.อี.มารร์, อรรถพร ชูโต
เบสกีตาร์: ออสมัน ซูเฟียนี่
กลอง: โรเบิร์ต ดีล่า
คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์
ห้องบันทึกเสียง: บัตเตอร์ฟลายสตูดิโอ
เจ็บกว่านี้มีอีกไหม
เจ็บกว่านี้มีอีกไหม เป็นสตูดิโออัลบั้มชุดที่ 3 ของไฮ-ร็อก ออกจัดจำหน่ายและเผยแพร่ในกลางปี พ.ศ. 2536 ราคาจำหน่ายตามที่ปรากฏบนปกอัลบั้ม 90 บาท
โดยอัลบั้มชุดนี้ได้ทิ้งช่วงระยะเวลาจากอัลบั้ม "บัญญัติผ่าแปด" ซึ่งเป็นอัลบั้มก่อนหน้านั้น 2 ปี โดยในครั้งนี้ได้มีการเปลี่ยนแปลงทีมโปรดิวเซอร์ จาก จิรพรรณ อังศวานนท์ แห่งวงบัตเตอร์ฟลาย มาเป็นทีมงานของ อาร์.เอส.โปรโมชั่น ซึ่งเป็นต้นสังกัดทั้งหมด และเปิดโอกาสให้ทางวงมีส่วนร่วมในการผลิตมากยิ่งขึ้น โดย เป้ หรือ สุรัช ทับวัง ได้มีโอกาสแต่งเพลงและทำนองและเป็นโค-โปรดิวเซอร์ ด้วย ขณะที่สมาชิกในวงยังคงเป็นสมาชิกชุดเดิมจากอัลบั้มชุดที่แล้ว
ขณะที่การแต่งกายได้ลดความจัดจ้านและสีสันลง ไปเป็นแบบราบง่ายแต่ดูดีขึ้น และดนตรีก็ได้ลดความร้อนแรงลงด้วย แต่ก็ยังคงความหนักแน่นในแบบเฮฟวี่เมทัลอยู่ ขณะที่หน้าปกอัลบั้มก็ได้รับคำวิจารณ์ว่า ออกแบบมาได้สวย ซึ่งเพลงที่ได้รับความนิยมในอัลบั้มชุดนี้ได้แก่ "อย่ากลับมา", "เจ็บกว่านี้มีอีกไหม ", "เกินห้ามใจ", "คลื่นหัวใจ", "สิ่งนั้น" เป็นต้น
ซึ่งก่อนออกอัลบั้มชุดนี้ไม่นาน ไฮ-ร็อกได้ร่วมแสดงในช็อต ชาร์จ ช็อค ร็อก คอนเสิร์ต ที่อินดอร์ สเตเดี้ยม หัวหมาก ภายในสนามกีฬาหัวหมาก เมื่อวันที่ 25 พฤษภาคม ปีเดียวกัน ร่วมกับหิน เหล็ก ไฟ และหรั่ง ร็อคเคสตร้า ด้วย ซึ่งนับเป็นคอนเสิร์ตที่ประสบความสำเร็จอย่างมากในรอบปี
โปรดิวเซอร์: ธนพล อินทฤทธิ์&ไฮ-ร็อก
โค-โปรดิวเซอร์: จิตติพล บัวเนียม, เป้ ไฮ-ร็อก
เอ็กเซ็กคิวทีฟ โปรดิวเซอร์: มงคลพัฒน์ ทองเรือง
โปรดักชั่น โค-ออร์ดิเนเตอร์: ชัชวาล์ ภักดีศรี
กีตาร์: เป้ ไฮ-ร็อก, หนู มิเตอร์, ออม เฟม, จุ๊บ
เบส: เป้ ไฮ-ร็อก, ต๋อง ทู, ปิง ฟรุตตี้, จ้อน ไฮ-ร็อก
กลอง: ปิงปอง ไฮ-ร็อก
ฮาร์โมนี่ โวคัล: ธนพล อินทฤทธิ์
ซีเควนเซอร์: จิตติพล บัวเนียม, เรืองยศ พิมพ์ทอง, อนุวาท พลางกูร
ไวโอลิน: อ.สุทิน ศรีณรงค์, อ.พจน์ ปรีชา, อ.แฉล้ม
ซาวด์เอ็นจีเนียร์: ยงยุทธ คำยอด
บันทึกเสียง: อาร์.เอส.สตูดิโอ
มิกซ์ดาวน์: ยงยุทธ คำยอด
เรคคอร์ดิ้ง เทคนิคเชี่ยน จิตติพล บัวเนียม&รุ่งสาระทิศ
คีย์บอร์ด:เสรี วิหคเหิร (Uncredit)
เอชไอวี (อัลบั้ม)
HIV เป็นสตูดิโออัลบั้มชุดที่ 4 ของไฮ-ร็อก ออกจัดจำหน่ายในช่วงปลายปี พ.ศ. 2539 โดยอัลบั้มชุดนี้เกิดขึ้นหลังจากที่ สุรัช ทับวัง หรือ เป้ นักร้องนำของวงได้ออกอัลบั้มชุดพิเศษ กับ พิสุทธิ์ ทรัพย์วิจิตร ในชุด "ร็อกอำพัน" ที่เป็นการนำเพลงของดิอิมพอสซิเบิ้ลมาทำดนตรีและร้องใหม่ในแบบเฮฟวี่เมทัล ในกลางปี พ.ศ. 2537
อัลบั้มชุดนี้ ทางวงนี้ได้มีส่วนร่วมอย่างเต็มที่โดยเป็นโปรดิวเซอร์เอง และเป้ในฐานะนักร้องนำ ได้แต่งเพลงและทำนองมากขึ้น โดยแนวดนตรีในชุดนี้ได้ลดความหนักแน่นในแบบเฮฟวี่เมทัลลงจากที่เคยเป็น ๆ มา โดยเปลี่ยนไปเป็นอัลเทอร์เนทีฟและฟังก์ร็อกมากขึ้น ตามกระแสความนิยมที่กำลังได้รับความนิยมในขณะนั้น รวมทั้งการแต่งกายด้วยที่ได้เปลี่ยนไปใส่ชุดที่เรียบขึ้น เป็นสีเดียวตลอดทั้งชุด คือ สีดำและสีทอง โดยชื่ออัลบั้มคำว่า "HIV" หรือ "H-IV" นั้นหมายถึง ไฮ-ร็อก ชุดที่ 4 โดยที่เลข 4 เป็นเลขโรมัน นั่นเอง
ในขณะที่สมาชิกในวงได้เปลี่ยนแปลงตัวจาก เสรี วิหคเหิร หรือ แม็ก มือคีย์บอร์ด ซึ่งเป็นผู้ร่วมก่อตั้งวงมาด้วย เป็น ต้อม วัชระ จันทรบุตร
ซึ่งจากการที่เปลี่ยนแปลงตัวตนเช่นนี้ ทำให้อัลบั้มชุดนี้ไม่ได้รับการตอบรับเท่าที่ควรเหมือนชุดก่อน ๆ ที่แล้วมา และนับเป็นสตูดิโออัลบั้มชุดสุดท้ายด้วยของทางวง ในนาม ไฮ-ร็อก ตราบจนปัจจุบันนี้ ซึ่งหลังจากนี้แล้ว ปี 2540 สมาชิกในวงก็ต่างแยกย้ายกันไป
1.สรุปไปเลย (คำร้อง/ทำนอง :สุทธิพงษ์ วัฒนจัง เรียบเรียง:สุรพันธ์ จำลองกุล ,สุรัช ทับวัง
2.คำเดียวเท่านี้ (คำร้อง :สุทธิพงษ์ วัฒนจัง/ ทำนอง สุรัช ทับวัง /เรียบเรียง สุรพันธุ์ จำลองกุล,วัชระ จันทะบุตร
3.สั่น (คำร้อง:สุทธิพงษ์ วัฒนจัง/ ทำนอง ดำรงค์เดช เจริญบุตร /เรียบเรียง ดำรงเดช เจริญบุตร,สุรัช ทับวัง
4.รักไม่เคยทำร้าย (คำร้อง :สุทธิพงษ์ วัฒนจัง ทำนอง/เรียบเรียง :สุรพันธ์ จำลองกุล
5.คน (คำร้อง สุรัช ทับวัง,สุทธิพงษ์ วัฒนจัง /ทำนอง/เรียบเรียง :สุรัช ทับวัง
6.โดดเดี่ยว (คำร้อง สุรพันธ์ ชาญวิชณานันต์ /ทำนอง สุรพันธ์ ชาญวิชณานันต์ /เรียบเรียง อนุรักษ์ ยิ่งนคร
7.เลือดเข้าตา (คำร้อง สมชาย ผู้นำพล /ทำนอง สุรัช ทับวัง /เรียบเรียง สุรัช ทับวัง,อนุรักษ์ ยิ่งนคร
8.ฉันรักเธอ (คำร้อง สุทธิพงษ์ วัฒนจัง,สุรัช ทับวัง /ทำนอง/เรียบเรียง สุรัช ทับวัง
9.หลบไป...ไอ้น้อง (คำร้อง) พิสุทธิ์ ทรัพย์วิจิตร /ทำนอง/เรียบเรียง สุรัช ทับวัง
10.ขอร้อง (คำร้อง) สุทธิพงษ์ วัฒนจัง/ทำนอง/เรียบเรียง สุรัช ทับวัง
เจย์ สเปียริง
เจย์ ฟรานซิส สเปียริง () เกิดเมื่อวันที่ 25 พฤศจิกายน ค.ศ. 1988 เป็นนักฟุตบอลชาวอังกฤษ เล่นในตำแหน่งกองกลาง ให้กับสโมสรฟุตบอลแบล็กพูล ในอีเอฟแอลลีกวัน เขาได้เข้ามาเล่นให้กับ สโมสรฟุตบอลลิเวอร์พูล ในปี 2010
คาชิบะ
คาชิบะ () เป็นเมืองในจังหวัดนาระ ประเทศญี่ปุ่น สถาปนาเมื่อวันที่ 1 ตุลาคม ค.ศ. 1991 มีขนาดพื้นที่ทั้งสิ้น 24.23 ตารางกิโลเมตร มีจำนวนประชากร 74,687 คน
ราชานินจา
คัมภีร์ลับเจ้านินจา () เป็นการ์ตูนญี่ปุ่น โดยยูกิ คามาตานิ ในประเทศไทยได้รับการตีพิมพ์โดย สำนักพิมพ์ Pig
โรคุโจ มิฮารุ นักเรียน มัธยมต้นที่แสนจะธรรมดา และไม่เคยใส่ใจกับเรื่องรอบตัว ทว่าในร่างกายของเขากลับมี ฮิจุทสึ (ศาสตร์ลับ) ที่แข็งแกร่งที่สุดนามว่า “ชินระบันโซ” ซึ่งเป็นศาสตร์ยิ่งใหญ่ที่ถูกสร้างโดยโลกแห่งนาบาริ (โลกนินจา) แต่ถึงกระนั้น มิฮารุก็ไม่อาจใช้ชิระบันโชเองได้ ในโลกนาบาริมีกลุ่ม “ไคโรชู” หนึ่งในนินจาจากหมู่บ้านอิงะซึ่งทรงอิทธิพล แม้ว่าจะอยู่ในยุคปัจจุบัน แต่ก็ได้เคลื่อนไหวเพื่อให้ได้มาซึ่งชิระบันโช อีกด้านหนึ่ง มิฮารุ ก็มี คุโมฮิระ โทบาริ ดูแรนดอล อาจารย์สอนภาษาอังกฤษของโรงเรียนมันธยมต้นบังเต็น และโคอิจิเพื่อนสนิทเป็นนินจาคอยคุ้มกัน มิฮารุได้พบกับ ไรเม หญิงสาวซามูไรจากหมู่บ้านฟูมะ ไรเมแนะนำให้มิฮารุไปหาผู้นำของฟูมะ เพื่อหาวิธีถอดชิระบันโชออกมาจากตัวมิฮารุ ทว่าเมื่อมิฮารุและพวกไปถึง กลับพอหมู่บ้านอยู่ในสภาพถูกโจมตี จากกลุ่มไคโรซู ซึ่งต้องการแย่งชิงคัมภีร์ศาสตร์ลับของฟูมะ ในการวิจัยเรื่องการถอดชิระบันโชจากมิฮารุ ที่นั่น กลุ่มของมิฮารุได้พบกับ โยอิเต ชายหมุ่มผู้ใช้คิระ ศาสตร์ลับต้องห้ามที่ทรงพลังมากที่สุดศาสตร์หนึ่ง ซึ่งต้องพันธนาการด้วยชีวิตตนเอง โยอิเตแข็งแกร่งมาก จนไม่มีใครต่อกรได้ ในที่สุดคัมภีร์ลับของฟูมะก็ถูกชิงไป หลังจากมิฮารุและพวกกลับมาจากฟูมะ แม้จะมีโคอิจิ และไรเมคอยคุ้มกัน แต่มิฮารุก็ถูกโยอิเตมาพาตัวไป โยอิเตอ้างว่าการที่เขาได้ใช้คิระใส่พวกพ้องของมิฮารุ เสมือนเป็นการฝังจิตใจของเขาลงไป ดังนั้นเมื่อเขาตาย พวกพ้องของมิฮารุก็จะตายด้วย โยอิเตต้องการให้มิฮารุใช้ชิระบันโช ในการลบตัวตนของเขาให้หายไปจากโลกใบนี้ ดังนั้นแล้ว มิฮารุจึงสัญญากับโยอิเตอย่างลับๆ ว่าทั้งสองคนจะช่วยกัน ทำให้มิฮารุสามารถใช้ชิระบันโชได้
นักเรียนมัธยมวัย 14 ปี เนื่องจากสูญเสียพ่อแม่ตั้งแต่วัยเด็ก จึงเป็นคนเฉยชาไม่สนต่อโลก เนื่องจากในตัวมีศาสตร์ลับที่ยิ่งใหญ่หลับไหลอยู่ นามว่า “ชินระบันโช” จึงเป็นที่ต้องการตัวของหมู่บ้านอิงะ
เป็นคนเงียบๆเก็บตัว ถือครองศาสตร์ลับต้องห้ามนาม "คิระ" แห่งอิงะ ซึ่งเป็นศาสตร์ลับที่น่ากลัวที่สุดในบรรดาศาสตร์ลับของห้าหมู่บ้าน แต่ต้องแลกด้วยชีวิตของตนเอง
โทบาริเป็นอาจารย์สอนภาษาอังกฤษในโรงเรียนของหมู่บ้านบังเต็นที่มิฮารุอาศัยอยู่ เป็นผู้ถือครองศาสตร์ลับ "เอ็นเง็นสึริน" แห่งบังเต็น
นักเรียนเพื่อนร่วมชั้นของมิฮารุ เป็นอมตะจากการใช้ชิระบันโชของแพทย์คนหนึ่งในสมัยเอโดะ
เป็นเด็กนักเรียนสาวจากโตเกียว ไรเมถือเป็นซามูไร 1 ใน 2 คนของตระกูลที่ยังเหลืออยู่ จากการฆ่าล้างตระกูลของพี่ชายนามว่า "ไรโค"
หมู่บ้านบังเต็น เป็นหมู่บ้านในอดีตที่ล่มไปแล้ว แต่ถึงกระนั้นก็ยังมีผู้สืบทอดอยู่ คือ คุโมฮิระ โทบาริ
หมู่บ้านฟูมะ เป็นหมู่บ้านที่อยู่ในเขาลึก คนทั่วไปจะไม่สามารถหาหมู่บ้านนี้เจอได้
หมู่บ้านอิงะ หรือกลุ่มไคโรซู โลกเบื้องหน้าเปิดธุกิจการโรงแรม เป็นกลุ่มที่จ้องจะชิงคัมภีร์ศาสตร์ลับของหมู่บ้านต่างๆ
หมู่บ้านโทงากุชิ หรือในโลกเบื้องหน้า คือ บริษัท ฟร๊อค บลู ได้ถอนตัวออกจากโลกแห่งนาบาริไปแล้ว
หมู่บ้านโคงะ ตั้งอยู่ในโรงเรียนมัธยมอัลยา
ราชชาฮี
ราชชาฮี (เบงกาลี: রাজশাহী; ) เป็น 1 ใน 6 มหานครของประเทศบังกลาเทศ มีฉายาว่า เมืองผ้าไหมและเมืองการศึกษา ตั้งอยู่ทางทิศเหนือ-ตะวันตกของประเทศ มีประชากรราว 1,000,000 คน มีพื้นที่ 96.69 ตร.กม. (37.33 ตร.ไมล์) บนฝั่งเหนือของแม่น้ำพัดนา
เคะ
เคะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า け มีที่มาจากตัวเขียนหวัดของมันโยงะนะ 計 และคะตะกะนะเขียนว่า ケ มีที่มาจากส่วนซ้ายของมันโยงะนะ 介 ออกเสียงว่า เมื่อเติมดะกุเต็งจะออกเสียงว่า ในพยางค์แรก และแปรเสียงอยู่ระหว่าง กับ ในพยางค์อื่น
け เป็นอักษรลำดับที่ 9 อยู่ระหว่าง く (คุ) กับ こ (โคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ け เป็นอักษรลำดับที่ 31 อยู่ระหว่าง ま (มะ) กับ ふ (ฟุ)
อักษรแบบอื่นของเคะคือคะนะขนาดเล็ก ゖ, ヶ ใช้กำกับตัวเลขหรือคันจิตัวเลขเพื่อแสดงหน่วยนับ อ่านได้หลายอย่างได้แก่ か, が, こ (เสียงแรกสามารถใช้ ゕ, ヵ แทนได้) บางสำเนียงอ่านเป็น け, っけ เมื่ออยู่ท้ายคำ ตัวอย่างเช่น 3ヶ (สามอัน), 4ヶ所 (สี่แห่ง), 5ヶ条 (ห้าบท), 6ヶ月 (หกเดือน) ดูเพิ่มที่ เคะตัวเล็ก
ข้อความภาษาญี่ปุ่นทั่วไปไม่เติมฮันดะกุเต็งบนเคะ แต่อาจนักภาษาศาสตร์อาจเติมฮันดะกุเต็งบนเคะ け゚, ケ゚ เพื่อแสดงเสียง
ฮิระงะนะ け มีลำดับขีด 3 ขีดดังนี้
คะตะกะนะ ケ มีลำดับขีด 3 ขีดดังนี้
ตัวอย่างคันจิที่อ่านว่าเคะ และขึ้นต้นด้วยเคะ มีดังนี้
เวสต์วอกอย
เวสต์วอกอย () เป็นเกาะในประเทศนอร์เวย์ และเป็นเทศบาลของนอร์แลนด์เคาน์ตี เป็นส่วนหนึ่งในเขตโลโฟเตน ทางตะวันออกเฉียงเหนือของเมืองมอสเกเนส นอกฝั่งตะวันตกเฉียงเหนือ ในทะเลนอร์เวย์ เมืองมีประชากร 10,813 คน
กลูออน
กลูออน () เป็นอนุภาคมูลฐานที่ทำหน้าที่เป็นอนุภาคแลกเปลี่ยน (หรือเกจโบซอน) ของอันตรกิริยาอย่างเข้มระหว่างควาร์ก คล้ายกับการแลกเปลี่ยนโฟตอนในแรงแม่เหล็กไฟฟ้าระหว่างอนุภาคที่มีประจุ 2 ตัว
เนื่องจากควาร์กนั้นประกอบกับขึ้นเป็นแบริออน และมีอันตรกิริยาอย่างเข้มเกิดขึ้นระหว่างแบริออนเหล่านั้น จึงอาจกล่าวได้ว่า แรงสี (color force) เป็นแหล่งกำเนิดของอันตรกิริยาอย่างเข้ม หรืออาจกล่าวว่าอันตรกิริยาอย่างเข้มเป็นเหมือนกับแรงสี ที่ครอบคลุมอนุภาคอื่นๆ มากกว่าแบริออน ตัวอย่างเช่น เมื่อโปรตอนและนิวตรอนดึงดูดกันและกันในนิวเคลียส เป็นต้น
กล่าวในเชิงเทคนิค กลูออนก็คือเกจโบซอนแบบเวกเตอร์ที่เป็นตัวกลางของอันตรกิริยาอย่างเข้มของควาร์กในควอนตัมโครโมไดนามิกส์ (QCD) ซึ่งแตกต่างกับโฟตอนที่เป็นกลางทางไฟฟ้าของควอนตัมอิเล็กโตรไดนามิกส์ (QED) ตัวกลูออนเองนั้นมีประจุสี (color charge) ดังนั้นจึงมีส่วนอยู่ในอันตรกิริยาอย่างเข้มเพื่อทำหน้าที่เป็นตัวกลาง ทำให้การวิเคราะห์ QCD ทำได้ยากกว่า QED เป็นอย่างมาก
จักรวาล (อัลบั้ม)
จักรวาล เป็นสตูดิโออัลบั้มเดี่ยวของเทียรี่ เมฆวัฒนา นับเป็นสตูดิโออัลบั้มชุดที่ 8 ของเทียรี่ เผยแพร่และจัดจำหน่ายโดย วอร์เนอร์ มิวสิก ไทยแลนด์ ในวันที่ 16 ตุลาคม พ.ศ. 2546
อัลบั้มชุดนี้นับเป็นอัลบั้มที่แปลกแหวกแนวไปจากแนวเดิม ๆ ของเทียรี่ สมาชิกวงคาราบาว จากที่เคยทำเพลงในแนวเพื่อชีวิตผสมกับลูกทุ่ง มาเป็นแบบโปรเกรสซีฟร็อกที่เป็นเพลงบรรเลงทั้งหมด ซึ่งหาได้น้อยมากในศิลปินเพลงชาวไทย
เทียรี่ได้เริ่มทำอัลบั้มชุดนี้มาตั้งแต่ปี พ.ศ. 2536 และทำเก็บเรื่อยมา โดยมิได้นำไปเสนอต่อสังกัดใด ซึ่งเพลงบางเพลง เช่น "สหัสรังสี" ที่หมายถึง ดวงอาทิตย์ ก็ใช้วิธีการเก็บตัวอยู่ในห้องคนเดียว เปิดไฟสีแดง เพื่อให้เข้าถึงความร้อนของดวงอาทิตย์, "หมื่นไมล์ทะเล" หมายถึง มหาสมุทร นั้นก็ได้ทำไว้ตั้งแต่อายุ 23 ปี
อัลบั้มชุดนี้มีผู้นำไปเปรียบเทียบกับ คิทาโร คีตกวีชาวญี่ปุ่นระดับโลก ที่มีผลงานในแนวเดียวกัน และในเพลง "อุกกาบาต" มีชื่อเข้าชิงรางวัลสีสันอะวอร์ดส์สาขาเพลงบรรเลงยอดเยี่ยมอีกด้วย (แต่รางวัลนี้ตกเป็นของ "Traffic" ของธนภัทร มัธยมจันทร์)
จักรวาล ยิ่งใหญ่ ไพศาล
มนุษย์นั้น ยิ่งใหญ่ จริงหรือ
กีตาร์: เทียรี่ เมฆวัฒนา, สร่างศัลย์ เรืองศรี
คีย์บอร์ด: วันชัย ปิ่นทอง, สมพล วัฒนมงคล, ฮานส์ เวอร์มูเลน
เบส: ชานนท์ คงทอง
กลอง: สนอง โสตถิลักษณ์
มิกซ์ ดาวน์: สนอง โสตถิลักษณ์, กีรติ พรหมสาขา ณ สกลนคร
แต่ง, เรียบเรียง, โปรดิวซ์: เทียรี่ เมฆวัฒนา
บันทึกเสียง: เซ็นเตอร์ สเตจ, เจสซี่&เจน สตูดิโอ
ถ่ายภาพ: ชัยชนะ สิมะเสถียร
อาร์ต ไดเร็คเตอร์ & คัฟเวอร์ ดีไซน์: วริศ ษัฏเสน
เกาะสแตเทน
เกาะสแตเทน () เป็นโบโรฮ์ในนิวยอร์กซิตี รัฐนิวยอร์ก สหรัฐอเมริกา ตั้งอยู่ทางทิศตะวันตกเฉียงใต้ของเมือง ในอ่าวนิวยอร์ก แยกออกจากเกาะลองไอแลนด์โดยช่องแคบแนร์โรส์ และทางด้านตะวันตกแยกออกจากรัฐนิวเจอร์ซีย์โดยช่องแคบอาร์เทอร์คิลล์ ซึ่งเชื่อมต่ออ่าวนวร์กทางด้านเหนือกับอ่าวแรริตันทางทิศใต้ มีประชากร 468,730 คน เกาะสแตเทนมีประชากรน้อยที่สุดใน 5 โบโรฮ์ แต่มีพื้นที่ใหญ่เป็นอันดับ 3 คือมีพื้นที่ 59 ตร.ไมล์ (153 ตร.กม.) ชาวฮอลันดาตั้งถิ่นฐานอย่างถาวรบนเกาะนี้เมื่อ ค.ศ. 1661 ต่อมาตกเป็นของอังกฤษในปี ค.ศ. 1664
เกจโบซอน
เกจโบซอน () คืออนุภาคโบซอนที่ทำหน้าที่เป็นอนุภาคนำพาแรงพื้นฐานในธรรมชาติ กล่าวให้เจาะจงคือ เป็นอนุภาคมูลฐานที่อธิบายอันตรกิริยาได้ด้วยทฤษฎีเกจ กล่าวคือ แรงที่กระทำต่อกันและกันเกิดขึ้นโดยการแลกเปลี่ยนเกจโบซอนกัน โดยปกติเป็นอนุภาคเสมือน
สต็อกพอร์ต
สต็อกพอร์ต () เป็นเมืองในเกรตเตอร์แมนเชสเตอร์ ของอังกฤษ เมืองมีประชากร 136,082 คน (ค.ศ. 2001)
มีบันทึกเกี่ยวกับเมืองในชื่อเมืองว่า สโตกพอร์ต (Stokeport) ในปี ค.ศ. 1170 ในศตวรรษที่ 16 เป็นเมืองเล็ก ๆ ทางตอนใต้ของแม่น้ำเมอร์ซีย์ ปลูกปอและทำเชือก ในศตวรรษที่ 18 เป็นที่แรก ๆ ที่มีโรงงานทำผ้าไหม ในศตวรรษที่ 19 มีอุตสาหกรรมทำผ้าฝ้าย สต็อกพอร์ตยังเคยเป็นศูนย์กลางการทำหมวกของประเทศ โดยในปี ค.ศ. 1884 สามารถส่งออกหมวกได้มากกว่า 6 ล้านใบต่อปี แต่โรงงานผลิตหมวกสุดท้ายของสต็อกพอร์ตก็ปิดไปในปี ค.ศ. 1997
ดนตรีที่มีวิญญาณ
ดนตรีที่มีวิญญาณ เป็นสตูดิโออัลบั้มชุดแรกของ เล็ก - ปรีชา ชนะภัย หรือ เล็ก คาราบาว ภายใต้สังกัดกาแล็คซี่ ผลิตและจัดจำหน่ายเป็นแผ่นเสียงและเทปคาสเซตต์โดยบริษัท อามีโก้ สตูดิโอ จำกัด ในปีพ.ศ. 2532
อัลบั้มชุดนี้ทำขึ้นในช่วงพักวงคาราบาว ที่สมาชิกในวงแต่ละคนได้แยกย้ายกันไปทำอัลบั้มเดี่ยวของตนเอง โดย ธนิสร์ ศรีกลิ่นดี, เทียรี่ เมฆวัฒนา และ เป้า - อำนาจ ลูกจันทร์ ได้รวมตัวกันเพื่อทำอัลบั้มชุด ขอเดี่ยวด้วยคนนะ ส่วน แอ๊ด - ยืนยง โอภากุล ได้ออกอัลบั้มเดี่ยวในชุดทำมือ
อัลบั้มชุดนี้นับเป็นอัลบั้มเดี่ยวชุดแรกของเล็ก มือกีตาร์และนักร้องนำของวงคาราบาว โดยเป็นการทำดนตรีแนวโปรเกรสซีฟร็อก มีนักดนตรีและนักร้องที่มีฝีมือและชื่อเสียงจำนวนมากร่วมงานด้วย ทำให้อัลบั้มชุดนี้ได้รับรางวัลสีสันอะวอร์ดส์ประจำปี พ.ศ. 2532 สาขาศิลปินเดี่ยวชายยอดเยี่ยม และอัลบั้มยอดเยี่ยมไปครอง
คำร้อง, ทำนอง, เรียบเรียง: เล็ก - ปรีชา ชนะภัย
กลอง: ต๊อด (วรรณยศ มิตรานนท์)
คีย์บอร์ด: อ๊อด - ศรายุทธ สุปัญโญ เพลง มาลี, ถ้าคุณ, ไข่ เพลง ฝันกับชีวิต, ลาก่อน, ปุ้ม เพลง น้ำใจ น้ำเงิน
กีตาร์รับเชิญ: กิตติ กาญจนสถิตย์ เพลง เป็นอย่างนี้ทุกครั้ง
เบส: แมน (ผดลเดช บุญนาค) เพลง โหมโรง, มาลี, อ๊อด กระถาง (อนุพงษ์ ประถมปัทมะ) เพลง ชาติกำเนิด, ในความเท่ากัน, ติ๊ด (วินัย ยิ้มแย้ม) เพลง รำพึง รำพัน, SUFIAN เพลง ลาก่อน, ถ้าคุณ
ทรัมเพ็ท: คำภีร์ น.สูงเนิน
ทรอมโบน: รัศมี เทพกิจ
เรคคอร์ดเดอร์: อ.ธนิสร์ ศรีกลิ่นดี
แซกโซโฟน: หย่อย (ยงยุทธ ผิวสุวรรณ)
ไวโอลิน: อ.ประทักษ์ ประทีปแสน
แมนโดลิน: สุเทพ โฮพ
เพอร์คัสชั่น: อู้ด ยานนาวา
ประสานเสียง: กรรณิกา อารีสมาน, นิค เลเซอร์, MATINA, เขียว, ปุ้ม, เทียรี่ เมฆวัฒนา
โปรดิวเซอร์: เล็ก ปรีชา ชนะภัย
โค-โปรดิวเซอร์: นายดุก (ลือชัย งามสม)
บันทึกเสียง: JINO, เอก
ผู้ช่วยบันทึกเสียง: จอม, เขียว, อ๊อด
ห้องอัดเสียง: เซ็นเตอร์สเตจ
สี่สิบเจ็ดโรนิน
การแก้แค้นของสี่สิบเจ็ดโรนิง () บางครั้งอาจเรียกว่า การแก้แค้นของสี่สิบเจ็ดซามูไร หรือ เหตุการณ์เก็นโรกุอาโก () เป็นเหตุการณ์ที่เกิดขึ้นในเอโดะในช่วงต้นคริสต์ศตวรรษที่ 18 นักประวัติศาสตร์ชาวดัตช์ชื่อ ไอแซก ทิทซิงก์ กล่าวว่าเป็นเหตุการณ์สำคัญในวิถีบูชิโด
เรื่องราวกล่าวถึงกลุ่มนักรบซามูไรจำนวน 47 คนในสังกัดของไดเมียวอาซาโนะ นางาโนริ ซึ่งถูกบังคับให้กระทำเซ็ปปูกุ เมื่อปี ค.ศ. 1701 หลังจากบันดาลโทสะ ใช้ดาบทำร้ายคิระ โยชินากะ ข้าหลวงผู้มีอิทธิพลของโชกุนโทกูงาวะ สึนาโยชิ ที่ปราสาทมัตสึโอะโอโรกะ เนื่องจากผิดกฎหมายโดยชักอาวุธออกมาภายในปราสาทของโชกุน ตามกฎแล้วอาซาโนะ นางาโนริจะต้องทำเซ็ปปูกุ ถูกยึดทรัพย์สินเป็นจำนวนมาก และประหารสมาชิกตระกูลอาซาโนะทุกคน
เมื่อสูญเสียเจ้านายไป ซามูไรทั้งหมดสามร้อยกว่าคนในตระกูลจึงกลายเป็นโรนิง ในจำนวนนี้ 47 คนได้ซุ่มวางแผนการแก้แค้นเป็นเวลากว่าสองปี นำโดยหัวหน้าชื่อ โออิชิ โยชิโอะ จากนั้นจึงบุกเข้าโจมตีคฤหาสน์ของคิระในเอโดะ สังหารข้าหลวงคิระโดยการตัดศีรษะ เมื่อวันที่ 30 มกราคม ค.ศ. 1703 และนำศีรษะไปไว้ที่หลุมศพของเจ้านายที่วัดเซ็งงากูจิ เพื่อเป็นการกอบกู้ศักดิ์ศรี ภายหลังเหตุการณ์เจ้าหน้าที่บ้านเมืองได้เข้าจับกุมและตัดสินให้โรนิงทั้ง 47 กระทำผิดข้อหาฆาตกรรม แต่อนุญาตให้กระทำเซ็ปปูกุ แทนการลงโทษโดยประหารชีวิต
เรื่องราวของโรนิงสี่สิบเจ็ดคนได้รับการเผยแพร่ผ่านการแสดงละครคาบูกิและละครหุ่นชัก โดยเปลี่ยนชื่อตัวละคร ในชื่อเรื่อง "ชูชิงงูระ" () เนื่องจากในยุคเก็นโรกุ มีกฎหมายห้ามการวิพากษ์เหตุการณ์การเมืองในขณะนั้น
ไปรอา
ไปรอา () เป็นเมืองหลวงและเมืองที่ใหญ่ที่สุดของประเทศกาบูเวร์ดี (เคปเวิร์ด) ประเทศในมหาสมุทรแอตแลนติก ทางตะวันตกของประเทศเซเนกัล ตั้งอยู่ชายหาดทางใต้ของเกาะซังเตียกู มีท่าเรือเฟอร์รีและมีสนามบินแห่งชาติ 4 แห่ง เป็นเมืองศูนย์กลางการค้า ส่งออกกาแฟ อ้อย ผลไม้เมืองร้อน มีอุตสาหกรรมการประมง
บันจูล
บันจูล () เดิมชื่อ แบเทิสต์ () เป็นเมืองหลวงของประเทศแกมเบีย บนเกาะเซนต์แมรีบริเวณปากแม่น้ำแกมเบีย การเดินทางจากเกาะสู่แผ่นดินใหญ่ โดยทางรถยนต์และเรือเฟอร์รีทางตอนเหนือ และมีสะพานทางทิศใต้ เป็นเมืองท่า ส่งถั่วลิสงและหนังสัตว์เป็นสินค้าออก
แรงนิวเคลียร์
แรงนิวเคลียร์ () คือแรงระหว่างนิวคลีออนสองตัวหรือมากกว่านั้น เป็นเหตุของการยึดเหนี่ยวระหว่างโปรตอนกับนิวตรอนให้อยู่ด้วยกันเป็นนิวเคลียสอะตอมได้ พลังงานนิวเคลียร์ยึดเหนี่ยวที่ปลดปล่อยออกมาทำให้มวลของนิวเคลียสน้อยกว่ามวลรวมของโปรตอนและนิวตรอนรวมกัน แรงนี้เป็นแรงดูดที่มีกำลังแรงระหว่างนิวคลอนที่อยู่ห่างกันประมาณ 1 เฟมโตเมตร (fm) วัดจากจุดศูนย์กลาง แต่จะอ่อนกำลังลงอย่างรวดเร็วที่ระยะห่างมากกว่า 2.5 fm ที่ระยะใกล้กว่า 0.7 fm แรงนี้จะกลายเป็นแรงผลัก และเป็นตัวการสำหรับรูปร่างทางกายภาพของนิวเคลียส เพราะนิวคลีออนจะไม่สามารถเข้าใกล้กันมากกว่าที่แรงนี้ยอมให้เป็นไปได้
ปัจจุบันนี้เข้าใจกันว่า แรงนิวเคลียร์เป็นปรากฏการณ์ตกค้างจากแรงที่มีกำลังมากกว่า คืออันตรกิริยาอย่างเข้ม ซึ่งเป็นแรงดูดที่ยึดเหนี่ยวอนุภาคที่เรียกว่า ควาร์ก เอาไว้ด้วยกัน เพื่อก่อให้เกิดเป็นนิวคลีออน แรงซึ่งมีกำลังมากกว่านี้มีอนุภาคพาหะที่เรียกว่า กลูออน กลูออนยึดเหนี่ยวควาร์กเอาไว้ด้วยกันด้วยแรงเหมือนกับประจุไฟฟ้า แต่มีกำลังมากกว่า
หลักการของแรงนิวเคลียร์เริ่มก่อสร้างขึ้นในปี 1934 ไม่นานหลังจากการค้นพบนิวตรอนซึ่งเผยให้เห็นว่า นิวเคลียสอะตอมประกอบขึ้นด้วยโปรตอนกับนิวตรอน ที่ยึดเหนี่ยวกันและกันเอาไว้ด้วยแรงดึงดูด เวลานั้นเชื่อกันว่าแรงนิวเคลียร์ถูกส่งผ่านด้วยอนุภาคที่เรียกว่า มีซอน ซึ่งเป็นอนุภาคที่ทำนายเอาไว้ในทฤษฎี ก่อนจะมีการค้นพบจริงในปี ค.ศ. 1947 ต่อมาในช่วงคริสต์ทศวรรษ 1970 จึงมีความเข้าใจกันมากขึ้นว่า มีซอนเหล่านี้เป็นส่วนประกอบของควาร์กและกลูออน ที่ส่งผ่านระหว่างนิวคลีออนโดยที่ตัวมันประกอบขึ้นจากควาร์กและกลูออน แบบจำลองใหม่นี้ทำให้อันตรกิริยาอย่างเข้มเป็นตัวยึดเหนี่ยวนิวคลีออนเอาไว้ด้วยกัน
ภูผาหมอก
ภูผาหมอก เป็นสตูดิโออัลบั้มเดี่ยวของปรีชา ชนะภัย หรือ เล็ก คาราบาว นับเป็นอัลบั้มเดี่ยวชุดที่ 3 ของเล็ก ออกจำหน่ายและเผยแพร่ในเดือนตุลาคม พ.ศ. 2535 ในสังกัดดี-เดย์ เอ็นเทอร์เทนเมนท์
โดยอัลบั้มชุดนี้ มีเพลงบรรเลง คือ "ภูผาหมอก" เป็นเพลงที่ 5 ในเทปหน้าแรก และในเพลง "ตัวเปล่า" ขับร้องโดย ยืนยง โอภากุล หรือ แอ๊ด คาราบาว และ "ร่มนักรัก" ขับร้องโดย ลือชัย งามสม หรือ ดุก คาราบาว
ควบคุมการผลิต: เล็ก ปรีชา ชนะภัย
คำร้อง ทำนอง: เล็ก ปรีชา ชนะภัย
เปียโน ออร์แกน: หมี รัศมี เทพกิจ, ดุก ลือชัย งามสม
เบส: เอ็ดดี้ สุเทพ ปานอำพัน
กลอง: ป๋า ซิกดิส คาน
กีตาร์: เล็ก ปรีชา ชนะภัย
ไวโอลิน-วิโอล่า: สุทิน ศรีณรงค์, ธนเดช มั่งมี, พจน์ ปรีชา
เชลโล่: เทเวศ มิ่งขวัญ
โอโบ: ฉลอง เอี่ยมยี่สุน
เฟรนซ์ ฮอร์น: ชวลิต อารีวณิช
ช่างเสียง: ปุ้ม อรรถพงษ์ อึ้งศิริสวัสดิ์, ตั้น ธนศักดิ์ เทอดเกียรติกุล
มิกซ์ ดาวน์: ปุ้ม อรรถพงษ์ อึ้งศิริสวัสดิ์
บันทึกเสียง: เซ็นเตอร์สเตท
ทีของเสือ
ทีของเสือ สตูดิโออัลบั้มของธนพล อินทฤทธิ์ ในสังกัดอาร์.เอส.โปรโมชั่น ออกจำหน่ายและเผยแพร่ในเดือนมิถุนายน พ.ศ. 2537 ราคาจำหน่ายตามที่ปรากฏบนปกอัลบั้ม 90 บาท
อัลบั้มชุดนี้นับเป็นอัลบั้มชุดแรกของเสือ ธนพล ในฐานะนักร้องและนักดนตรี หลังจากทำงานเป็นเบื้องหลังมาอย่างยาวนานในฐานะโปรดิวเซอร์, นักแต่งเพลง
โดยเพลงที่ได้รับการโปรโมทเป็นเพลงแรก คือ "รักคงยังไม่พอ" ซึ่งเป็นเพลงเก่าของ เอาท์ไซเดอร์ ศิลปินร่วมสังกัด มีหลายเพลงที่ได้รับความนิยมตราบมาจนถึงปัจจุบัน อาทิ "กระดาษห่อไฟ", "ชีวิตหนี้", "18 ฝน" เป็นต้น
ซึ่งในกลางปีเดียวกันนั้น จากความสำเร็จของอัลบั้มชุดนี้ ทำให้เสือ ธนพล ได้แสดงใน ช็อต ชาร์จ ช็อค ร็อก คอนเสิร์ต "เสืออำพัน" ร่วมกับ เป้ ไฮ-ร็อก และพิสุทธิ์ ทรัพย์วิจิตร ที่สนามกีฬากองทัพบก ถนนวิภาวดีรังสิต โดยเป็นศิลปินผู้เปิดคอนเสิร์ตในช่วงชั่วโมงแรก